2018



Navodila za uporabo informacijskega sistema eNakvis

**PRVA AKREDITACIJA VISOKOŠOLSKEGA ZAVODA**

**Kazalo**

[Ustvarjanje novega procesa »Prva akreditacija VZ« 3](#_Toc527112978)

[Prehod med posameznimi sklopi 3](#_Toc527112979)

[Izpolnjevanje vloge 4](#_Toc527112980)

[Splošna navodila 4](#_Toc527112981)

[A. Skupni podatki 6](#_Toc527112982)

[B.1 Delovanje visokošolskega zavoda 7](#_Toc527112983)

[1. standard 7](#_Toc527112984)

[B.2 Kadri 8](#_Toc527112985)

[6. standard 8](#_Toc527112986)


[B.3 Materialne razmere 9](#_Toc527112987)

[Kreiranje vloge 9](#_Toc527112988)

[Vlaganje vloge 10](#_Toc527112989)


# Ustvarjanje novega procesa »Prva akreditacija VZ«

Uporabnik s klikom na gumb  odpre pojavno okno, v katerem izbira tip procesa. S klikom izbere proces »Prva akreditacija VZ«.



Slika 1: Izbira tipa procesa


Izbiro še enkrat potrdi, s klikom na gumb »Potrdi«.



Slika 2: Gumb za potrditev izbire procesa


## Prehod med posameznimi sklopi

Po izbiri procesa se odpre okno za izpolnjevanje vloge. V tem procesnem stanju uporabnik ne more spreminjati podatkov. Uporabnik izpolnjuje in spreminja vlogo s klikom na gumb »Akcija«.




Slika 3: Gumb "Akcija", preko katerega se premikamo med posameznimi sklopi

Z akcijami se uporabnik premika med različnimi sklopi obrazca. Ko uporabnik izpolni posamezni sklop in ga shrani z gumbom »Potrdi«, se mu v meniju gumba »Akcija« odpre možnost izpolnjevanja naslednjega sklopa. Po tem, ko so izpolnjeni vsi sklopi, je omogočena akcija »Kreiranje vloge« in nato še »Vlaganje vloge«.



Slika 4: Seznam akcij

Če se uporabnik med uporabo sistema izgubi, se lahko s klikom na gumb »Procesi« v levem zgornjem kotu sistema, vrne na seznam procesov. Odpre se naslednje okno, kjer so izpisani procesi uporabnika. Z dvojnim klikom na izbrani proces se vrne na izpolnjevanje vloge. Iskanje po seznamu procesov je prikazano tudi v [video vodnikih na naši spletni strani](http://www.nakvis.si/sl-SI/Content/Details/401).



Slika 5: Seznam procesov

Uporabnik lahko svoje delo na obrazcu shranjuje sproti s klikom na »Potrdi«. Če je uporabnik daljše časovno obdobje v sistemu eNakvis neaktiven, lahko namreč pride do »timeouta«. Ob neodzivnosti sistema predlagamo osvežitev strani in po potrebi ponovno prijavo v eNakvis. Uporabnik se lahko vrača tudi na prejšnje sklope ter dopolnjuje in ureja podatke na vlogi, dokler ta ni vložena.

# Izpolnjevanje vloge

## Splošna navodila

Polja za vnos besedila so najpogosteje omejena na 5.000 znakov s presledki. Kadar je ta omejitev drugačna, je uporabnik na to posebej opozorjen. Če število znakov presega navedeno omejitev, uporabnik ne more shraniti sklopa obrazca in nadaljevati z izpolnjevanjem vloge. V tem primeru, uporabnika ob kliku na gumb »Potrdi« sistem opozori, da je presegel omejitev znakov za določeno polje in to polje označi.

Obvezna polja so označena z ikono . Izpolnjena obvezna polja so pogoj za shranjevanje posameznega sklopa. Pri nekaterih poljih je prisotna ikona , ki uporabniku razkrije dodatne namige ali navodila za izpolnjevanje polja. S klikom na ikono  lahko uporabnik po potrebi doda nov element. Obrazec vsebuje tudi polja da/ne, ki jih prepoznamo po simbolu . Uporabnik izbrano možnost odkljuka  s klikom na kvadrat.

V polja, kjer je potrebno priložiti priloge, uporabnik klikne na gumb za dodajanje dokumenta iz računalnika. Po izbiri in potrditvi datoteke se v polju izpiše ime datoteke.




Slika 6: Gumb za dodajanje dokumenta iz računalnika




Slika 7: Ko uporabnik naloži datoteko, se ime datoteke izpiše v polju


V sistemu eNakvis uporabljamo tudi dve vrsti zunanjih šifrantov, ki se ločita po načinu iskanja in izbiranja podatkov. Prvi je **iskanje z izbiro iz seznama**. Nekatera polja, kot je npr. izbira KLASIUS-SRV stopnje, s klikom na gumb  uporabniku odprejo meni s spustnim seznamom.



Slika 8: Gumb za zunanji šifrant




Slika 9: Izbira iz seznama



Slika 10: S klikom na gumb "Potrdi", potrdimo izbiro iz seznama

Po izbiri ustrezne stopnje, uporabnik izbiro potrdi s klikom na gumb »Potrdi«.

Drugi tip je **iskanje preko iskalnega niza**. V nekaterih primerih, kot je npr. opredelitev po klasifikaciji KLASIUS-P16, se možnosti iz spustnega seznama prikažejo šele, ko uporabnik začne v polje vnašati znake iskalnega niza.



Slika 11: Iskanje preko iskalnega niza

Uporaba zunanjih šifrantov je prikazana tudi v [video vodnikih na naši spletni strani](http://www.nakvis.si/sl-SI/Content/Details/401).

Ko uporabnik zaključi z izpolnjevanjem posameznega sklopa, shrani obrazec s klikom na gumb »Potrdi«, ki se nahaja na vrhu in na dnu strani. Sistem uporabnika nato vrne na začetno procesno stanje. V procesnem stanju so vidni podatki, ki so bili vneseni do tega trenutka, v tem stanju pa jih ni mogoče spreminjati. Za izpolnjevanje naslednjega sklopa, uporabnik z gumbom »Akcija« izbere naslednji sklop obrazca. Z akcijami se uporabnik lahko vrača tudi nazaj in ureja prejšnje sklope, pomembno je le, da svoje spremembe vsakič shrani s klikom na gumb »Potrdi«. Uporabnik postopek ponavlja, dokler niso izpolnjeni vsi sklopi, takrat se v meniju »Akcija« ponudi možnost »Kreiraj vlogo«.

V naslednjih poglavjih bomo po sklopih obrazca predstavili določene posebnosti in značilnosti znotraj posameznega sklopa.

# A. Skupni podatki

V sklopu skupnih podatkov uporabnik izpolni podatke o visokošolskem zavodu v ustanavljanju in o ustanovitelju. Sklop je sestavljen samo iz polj za vnos besedila.




Slika 12. A. Skupni podatki

# B.1 Delovanje visokošolskega zavoda

## 1. standard

V tem sklopu uporabnik izpolni podatke o delovanju visokošolskega zavoda. Z gumbom za dodajanje dokumentov naloži potrebne priloge in navede tudi spletno povezavo do dokumentov, če so ti objavljeni. Več polj v tem sklopu se izpolnjuje s pomočjo zunanjih šifrantov. KlasifikacijI KLASIUS-SRV in FRASCATI delujeta z načinom izbire iz seznama, medtem ko klasifikacija KLASIUS-P-16 deluje z načinom iskanja z iskalnim nizom. Način delovanja [zunanjih šifrantov](#ZunanjiŠifranti) je podrobneje opisan v splošnih navodilih.




Slika 13: Klasifikacijo področja uporabnik izpolni z uporabo zunanjih šifrantov

# B.2 Kadri

## 6. standard

Uporabnik izpolni podatke o kadrih in priloži ustrezno dokumentacijo, za vsak študijski program mora izpolniti obvezne tabele o številu zaposlenih in FTE glede na vrsto zaposlitve. S klikom na gumbdodaja nove študijske programe.




## B.3 Materialne razmere


Uporabnik z gumbom za dodajanje dokumentov iz računalnika, priloži zahtevana dokazila ustreznih materialnih razmer. Če je takšnih dokumentov za posamezno polje več, jih lahko doda s klikom na gumb.

# Kreiranje vloge

Možnost kreiranja vloge se v meniju »Akcija« uporabniku ponudi, ko so potrjeni vsi prejšnji sklopi. Uporabnik v meniju »Akcija« izbere »Kreiranje vloge« in nato v naslednjem oknu še enkrat izbere gumb »Potrdi«.




Slika 17: V meniju "akcija" uporabnik klikne na gumb "Kreiranje vloge"



Slika 18: Gumb za potrditev kreiranja vloge


Sistem nato kreira vlogo (kar lahko traja nekaj sekund), nato pa se uporabniku prikaže okno z ustvarjeno vlogo v formatih pdf in docx. Uporabnik lahko prenese oba dokumenta in pregleda končno vlogo ter preveri pravilnost vnesenih podatkov.



Slika 19: Izvoz izpolnjene vloge v datotekah formata pdf in docx


# Vlaganje vloge

Po pregledu kreirane vloge, lahko uporabnik s klikom na gumb »Vlaganje vloge«, začne zadnji korak v postopku.



Slika 20: Gumb za vlaganje vloge

S klikom na »Vlaganje vloge« se uporabniku odpre naslednje okno. Na zaslonu se izpiše datum vnosa vloge in končna vloga v pdf formatu, ki jo lahko uporabnik prenese s klikom na gumb za prenos dokumenta.



Slika 21: Okno za vlaganje vloge

Uporabnik vlogo digitalno podpiše s klikom na ikono . Nato odda vlogo s klikom na gumb »Potrdi«. Uporabnik, ki odda vlogo mora biti zakoniti zastopnik, več o tem in o dostopnih pravicah je opisano v [poglavju o spreminjanju osnovnih podatkov](#ZakonitiZastopnik).